tomron87/hebrew-wikipedia-sentences-corpus huggingface dataset:
הלכות "קול באישה ערווה" הגיעו אל הציבוריות הישראלית כאשר חיילים דתיים עזבו טקסים צבאיים בשל שירת נשים בטקסים.
בתגובה לחלק מהמגמות החיילים נענשו בדין משמעתי.
קול המוסיקה הייתה תחנת רדיו ישראלית במסגרת שידורי קול ישראל של רשות השידור, אשר שידרה מוזיקה קלאסית, ג'אז ומוזיקה אמנותית על כל גווניה השונים.
התחנה התחדשה במסגרת תאגיד השידור הישראלי ב-15 במאי 2017 בשם כאן קול המוזיקה.
שידורי מוזיקה בישראל החלו ביריד המזרח בשנת 1932. בעת קיום היריד הופעלה לראשונה תחנת שידור בשפה העברית והתחנה הקדישה זמן לשידורי מוזיקה.
בשנת 1936 התרחבו שידורי התחנה כאשר נפתחה תחנת הרדיו של שירות השידור של פלשתינה (א"י) ובמסגרתה שידר קול ירושלים בעברית.
באירוע ההשקה ניגן בפסנתר אריה זקס מבוא לשיר של החזן חיים ויטוריו ויינברג.
קראל שלמון, מלחין ומנצח יליד גרמניה, מונה למנהל מחלקת המוזיקה של התחנה.
לצד התחנה הוקם אנסמבל שהורכב ברובו מעולים ממרכז אירופה ואשר ניגן קטעים שונים.
בשנת 1938 שלמון הקים על בסיסו את תזמורת שירות השידור של פלשתינה, אשר הפכה לימים לתזמורת הסימפונית ירושלים.
בתוכנית הקונצרטים הושם דגש על נגינת מוזיקה קלאסית ישראלית מפרי עטם של מלחינים שחיו באותה תקופה בארץ ישראל.
בקונצרטים בשנת זו נכללו סוויטות לכלי קשת מאת ורדינה שלונסקי, יוסף טל ומרדכי סתר; וריאציות על שיר מאת קראל שלמון; ושיר ערש למיתרים מאת המוזיקולוג פטר עמנואל גרדנויץ.
מנצח התזמורת היה שבתי פטרושקה והוא גם ניגן בה בקונטרבס ובחצוצרה, כתב מוזיקה לתסכיתים וערך עיבודים מוזיקליים.
לאחר מלחמת העצמאות התאחדה "קול ירושלים" עם קול ישראל.
בשנת 1962 פוצלו שידורי "קול ישראל" לרשת א' ורשת ב' ולשידורי המוזיקה הוקדשו 4 - 6 שעות ביום.
לאחר כינון היחסים הדיפלומטיים עם גרמניה החלו לשדר גם מוזיקה ושירה בשפה הגרמנית.
זאת, ביוזמתו של שבתי פטרושקה.
ב-1 במאי 1983 (ל"ג בעומר, תשמ"ג) פוצלו שידורי רשת א' ומשדרי ה-FM הפכו לרשת נפרדת ובכך קמה רשת "קול המוסיקה" כרשת נפרדת ביזמתו של מנהל הרדיו גדעון לב-ארי והייתה בד בבד גם לרשת הרדיו הראשונה ששדרה בישראל בצליל סטריאופוני מלא.
"60 אחוז מהשידורים יהיו מושתתים על הרפרטואר הקלאסי הטונלי, העונה על ציפיותיו של כל חובב מוזיקה קלאסית".
אולם בהמשך התחנה שידרה ממוזיקה עתיקה ועד מוזיקה קלאסית מודרנית ובכלל זה מוזיקה קלאסית ישראלית.
הוקדשו גם תוכניות לשידור מוזיקה אתנית, ג'אז וזמר עברי.
במתכונת זו הרשת שידרה במשך 18 שעות ביממה (מ-6 בבוקר עד חצות) ומאוחר יותר הורחבו שידורה ל-24 שעות ביממה.
התחנה שותפה באיגוד השידור האירופי ומשדרת קונצרטים מרחבי העולם המתקבלים באמצעות לוויין.
ב-2007 הוחלף שם התחנה לתקופה קצרה ל"כל המוזיקה".
לאורך השנים הוצע מספר פעמים לאחד את התחנה עם רשת א' או עם תחנות אחרות.
אולם מחאות מצד מאזיני התחנה מנעו את המימוש.
התחנה גם פעלה לקידום המוזיקה האמנותית בישראל במספר דרכים:
הפקת אירועים מוזיקליים ושידורם: קונצרט אתנחתא ופסטיבל קול המוסיקה בגליל העליון;
אירוח מבצעים ומלחינים ישראלים באולפנים והשמעת יצירותיהם;
שידור קבוע של קונצרטים חיים של הרכבים מוזיקליים, דוגמת התזמורת הסימפונית ירושלים ואנסמבל המאה ה-21, ושל פסטיבלים, דוגמת פסטיבל ישראל והפסטיבל הבינלאומי למוזיקה קאמרית בירושלים;
תיעוד היצירה הישראלית לדורותיה - ארכיון הערוץ כולל הקלטות של גופים אמנותיים ומבצעים ישראליים החל מראשית המאה ה-20 ועד היום.
ביצועים אלו, הן ישנים והן עכשוויים, מושמעים תדיר בערוץ ואף מוקדשות להן תוכניות קבועות.
בנוסף הוקדשה פינה יומית לשירה בתוכנית "בימת שיר" בה מוקראת שירה עברית או מתורגמת, לרוב בפי המשורר או המתרגם.
אסיף - "מפרי עטם של מלחינים ישראלים" (ריקה בר-סלע), בוטלה בשנת 2012
מפתחות (זמירה לוצקי), בוטלה בשנת 2013
עננים, חגיגות, סירנות (זמירה לוצקי), בוטלה בשנת 2013
דור הזהב - "אמנים גדולים בהקלטות היסטוריות" (רם עברון)
קשת של צלילים - (ציפי ויצטום)
מצוינות - דור העתיד (אלכסנדר תמיר ממרכז עדן-תמיר בירושלים)
מן המדף האישי (נעמי דליות)
שםתקופת כהונה שם התחנהקראל שלמון1936 - 1958קול ירושלים שבתי פטרושקה1958 - 1968קול ישראלמיכל זמורה-כהן1968 - 1991קול ישראל וקול המוסיקהאבי חנני1991 - 2011קול המוסיקה וכל המוסיקהאריה יאס2012 - 2014קול המוסיקהיוסי קאופמן2014 - 2017קול המוסיקה
קוֹל הַנְּבוּאָה: הַהִגָּיוֹן הָעִבְרִי הַשִּׁמְעִי הוא ספרו המרכזי של הרב דוד כהן, המכונה "הרב הנזיר".
בספר זה מנוסחים עיקרי שיטתו בדבר "ההגיון העברי השמעי" – דרך המחשבה העברית, התלויה בשמיעה וששיאה הוא הנבואה.
זוהי חלופה לדרך החשיבה של הפילוסופיה המערבית.
החלק הראשון בספר סוקר את הפילוסופיה העברית לדורותיה, בהשוואה למקורות פילוסופיים כלליים, כדרכו של המחבר.
החלק השני הוא סקירה של תורת הסוד לתולדותיה.
חלק שלישי הוא נספח קטן אך ממצה של שיטת המחבר בדבר ספירת הבינה, העומדת ביסוד ההגיון העברי השמעי.
הספר מסכם עשרות שיטות וספרים שנכתבו במהלך ההיסטוריה.
הספר כפי שהוא בידינו הוא חלק קטן מההיקף המתוכנן.
כתיבתו נמשכה לכל אורך חייו הבוגרים של הרב הנזיר.
הכתיבה התעכבה פעמים רבות, בעיקר בעקבות מלאכת העריכה של ספרי אורות הקודש, שנמשכה גם היא עשרות שנים ולא הסתיימה במלואה.
בידי יורשיו של הרב הנזיר קיימים כתבי יד רבים, ומלאכת הוצאתם לאור והגהתם מסורה למכון "נזר דוד" שנקרא על שמו.
בין כתבי היד ישנן הרחבות וטיוטות של המשכים ל"קול הנבואה".
בספרו הרב פיתח שיטה חדשה בנומינליזם – בעמוד ט"ל – "ההגיון העברי השמעי – הנומינלי, השמי ...
הדברים אינם כמו שנראים או צפויים, הצורה אינה היסוד, שפנימי – גנוז הוא".
הרב יוצר כאן נומנליזה מסוג חדש, לפיה יש לכל דבר במציאות יסוד פנימי ריאלי – אך בלתי נראה/צפוי, לפי זה למשל המושג "נשמת הכלל"/"נשמת כלל ישראל" שהרב אברהם יצחק הכהן קוק משתמש בו הוא ריאלי אך ניתן להבנה רק מתוך הגיון שמי, נומינלי.
כלומר צריך בהתחלה להשתחרר מהחשיבה הריאלית על מנת להבין מה זה נשמה דרך תפיסה נומינלית ולאחר מכן להבין שבכלל כן מדובר על משהו ריאלי, כך הרב הנזיר המשיך בדרכו של רבו, הרב קוק, בצורת חשיבה של סינתזה דיאלקטית.
הרב מבסס את הטענה על קיום היגיון שמעי, הייחודי לחכמה העברית, על ידי ניתוח אותם העקרונות כפי שהם מתאפיינים בשלושה תחומים: בפילוסופיה העברית, במידות שהתורה נדרשת בהם, ובחכמה הפנימית.
על ידי היסוד הלוגי אנלוגי ויסודות פילוסופיים הקשורים בשמיעה פנימית וחיצונית בשילוב יסודות הקשורים לתופעת הנבואה, כמו היסוד שהגילויים הנגלים לתודעת הנביא הם אמצעי ומעבר לעליון ולבלתי מושג, מתהווה ההיגיון השמעי, היוצר ופועל בחכמה העברית.
התבנית היא מאפיינים שחזרו על עצמם שוב ושוב לאורך כל מהלך הדורות של הפילוסופיה הדתית היהודית, הרב סוקר את היצירות העיקריות שלה, מראשיתה אצל פילון האלכסנדרוני ועד שיאה בפילוסופיה היהודית-ספרדית.
מהמאפיינים הבולטים של התבנית הייחודית: התבנית המשלית – אופן הסידור של חלקי החכמה העברית הוא בפיזור החלקים הבונים את ההבנה אלו מאלו, כמו הכלל בתורה שבכתב "אין מוקדם ומאוחר בתורה".
והתבנית התורנית – חתירה יסודית ועקרונית לחבר את הנלמד לעשייה, שהרי "לא המדרש עיקר אלא המעשה", ותורה משמעה הוראה הנוגעת למעשה.
על האופן בו השפיע ההיגיון השמעי על התבנית של החכמה העברית כתב הרב "נמצאנו למדים המאמר, הלוגוס, מאמר אלוקים, המעשי, השמעי, קובע את התבנית התורנית והמשלית, המיוחדת לחכמה העברית".
הנבואה כמקור ממנו משתלשל ההיגיון העברי וחובק את כל היצירה העברית
פרופ' דב שוורץ כתב על הרצף הייחודי של החכמה העברית, כאשר ראשיתה נעוץ בתופעת הנבואה ומשם ההשפעה לא פסקה ואלו דבריו:"שלושה שלבים בהתגבשות ההגיון האנלוגי הייחודי, מן הפרטנות אל השיטתיות המנוסחת.
בתקופת הנבואה מופיע ההגיון באופן היולי, במסגרת חזיונות חידתיים, זעיר שם זעיר שם.
בתקופת הסופרים מתגבש ההגיון ההיולי לכדי צורה מובחנת של דרשת הכתוב.
ולבסוף, בתקופת התנאים התגבשות זו נושאת אופי שיטתי מובהק במדות שהתורה נדרשת בהן.
לא עוד מסורת מדרשית פרטנית, אלא ניסוח מעוצב ועקבי של דרשנות הלכתית לפי הכתובים.
גלגוליו הנוספים של ההגיון ממשיכים לתקופות נוספות של יצירה: התלמודים מלבנים שוב ושוב את הדרשנות ההלכתית שבמדרשי ההלכה; הפילוסופיה היהודית הביניימית משתמשת באלגורזה המבחינה בין היסוד הגלוי של הטקסט ובין משמעותו העמוקה; ולבסוף, הקבלה והמסורות האזוטריות השונות המפתחות שפה סמבולית ואנלוגית.
'הנזיר' מציע אפוא שיטה חובקת כל, המכוננת את כל תחומי היצירה היהודית לתקופותיה השונות על בסיס משותף.
שיטה נועזת ויומרנית זו מטילה את כל כובד משקלה על ההגיון האנלוגי המיוחד המאפין את סוגי היצירה השונים ביהדות."
בשנת ה'תשפ"ב, לאחר מלאות 50 שנה לפטירת הרב הנזיר, יצאה מהדורה חדשה ומורחבת של הספר בהוצאת נזר דוד.
הכוללת חלקים שטרם פורסמו, ובפרט – פרקים שלמים על החסידות.
קול הלשון הוא ארגון עולמי להפצת תורה, בשיעורים והרצאות להאזנה ולצפייה, עריכה והפקה של תכנים מקוריים בתחומים תורניים ואקטואליים, עריכה והוצאה לאור של ספרי לימוד והעשרה ומאגר תוכן יהודי המתעדכן ומתחדש כל הזמן.
הארגון הוקם בשנת ה'תשמ"ד – 1984, במטרה להנגיש לימוד שיעורי תורה.
הארגון מפעיל פלטפורמות שונות ומגוונות לריכוז התכנים ולהפצתם ברבים, בהם אתר האינטרנט של קול הלשון, המערכת הטלפונית המתקדמת, עמדות הטענה ציבוריות ובעוד מגוון אפיקים.
נכון לשנת ה'תשפ"ג קיימים באתר הארגון מעל ארבעה מיליון שיעורי אודיו, ולמעלה מ-300,000 שיעורי וידאו, הניתנים על ידי למעלה מ-6,000 רבנים, ומיועדים לגברים, נשים וילדים) והם נמסרים במספר שפות.
הארגון מפיץ את השיעורים במספר אופנים:
מערכת טלפונית לשמיעת שיעורים בישראל ובמקומות נוספים בעולם, הכוללת מאגר נרחב של שיעורים והרצאות, ובנוסף ניתן לשמוע בה שיעורים רבים בשידור חי.
המערכת כוללת מגוון פונקציות רחב המאפשר ניווט קל ונח למציאת השיעור המבוקש ולחיפוש לפי מספר קטגוריות מגוון.
אתר אינטרנט המסודר לפי קטגוריות וקטגוריות משנה.
ניתן לבחור שיעורים על פי רבנים, נושאים, קהל יעד ועוד.
ניתן לשמוע את השיעורים דרך האתר או להוריד אותם למחשב האישי.
האתר (והיישומון) זמין לגלישה לקהל החרדי גם בסינונים הקפדניים ביותר.
יישומון (אפליקציה) קול הלשון, עם אפשרות האזנה וצפייה לכל תוכני האתר.
עמדות הטענה במקומות מרכזיים רבים שאליהן ניתן לחבר נגנים באמצעות כבלי USB ו'להטעינם' בשיעורים הרצויים בפורמט MP3.
באתר קיימים מגוון ספרים תורניים וכן חידוני טריוויה על פרשת השבוע, גמרא ונושאים שונים, הזמינים להורדה באתר.
משנת ה'תשפ"א החל הארגון גם בהוצאת ספרים, בעיקר עם תמונות המחשה תלת מימד.
באתר קיים שירות "בנק התורה", המאפשר לכל אדם לפתוח חשבון ולהקליט ולאחסן את שיעורי התורה שלו, לשתף עם חברים, או לפתוח לצפייה חופשית.
באתר קיימת אפשרות עבור מוסדות לימוד לנהל קווי תוכן מתקדמים והקלטה של כל השיעורים.
בתקופת הקורונה הצטרפו אלפי רבנים, מוסדות וארגונים חרדיים, ללמידה מרחוק דרך מערכת קול הלשון.
המערכת הטלפונית של קול הלשון
במשך עשרות שנים פועלת המערכת הטלפונית של קול הלשון, אליה ניתן להתקשר ולחפש שיעורים בכל נושא דרך חיפוש קולי.
המערכת מכילה מאגר עצום של שיעורים הרצאות ודרשות בכל ענפי התורה, ממגוון רבנים ומרצים, דרשנים ומומחים מתחומים שונים.
ניתן להאזין במגוון שפות לשיעורים בשידור חי או בכל זמן אחר כשכל השיעורים נשמרים במערכת וניתנים להאזנה גם אחרי שנים רבות.
המערכת מאפשרת העלאה של שיעורים ותכנים על ידי הרבנים עצמם ומעניקה קווים ישירים בהם ניתן להגיע ישירות לשיעורים של רב ספציפי.
המערכת מתעדכנת ומתחדשת כל הזמן והיא כוללת מגוון פונקציות רחב המאפשר ניווט קל ונוח למציאת השיעור המבוקש ולחיפוש לפי מספר קטגוריות מגוון.
עמדות הטענת שיעורים של קול הלשון
לקול הלשון יש עמדות הטענה מיוחדות הפרוסות בבתי כנסת, ישיבות, מוסדות חינוך ותרבות ובמקומות ציבוריים שונים בארץ ובעולם.
העמדות מאפשרות להתחבר ולהטעין בנגן מדיה נייד פרטי תכנים ושיעורים המתעדכנים במערכת קול הלשון.
העמדות זוכות לפופולריות גבוהה בעיקר בקהילות בהם החשיפה לאינטרנט מוגבלת והן מאפשרות לשמור בנגן המדיה את השיעורים המועדפים ומשמשות כספריה נגישה לפודקאסטים תורניים.
לקול הלשון מחלקה מיוחדת העוסקת ביצירה ועריכה של הפקות מקור מרהיבות בתחומים תורניים מיוחדים במטרה להמחיש ולחבר את לב הצופים לתכנים התלמודיים ופרטי ההלכה.
קול הלשון עורך ומוציא לאור ספרים תורניים שונים הנדרשים ונצרכים לתועלת הציבור הכללי וציבור הלומדים והתלמידים בפרט.
בראשם ניתן למנות את ההוצאה המקורית והראשונית של ספרי שמירת הלשון – חפץ חיים בחלוקה ללימוד שתי הלכות יומי, מהלך שכבש את כל חלקי העולם היהודי.
בשנים האחרונות יצאו לאור ספרים חדשים ומרהיבים המשמשים כלי עזר ללימוד נושאים מורכבים בהם סדרת הספרים "מראות עירובין", "מראות סוכה", "מראות יומא" "מסע אל המקדש" ועוד, המשלבים ביאור מדויק ומאות תמונות מרהיבות בתלת מימד להמחשת דברי המשנה והגמרא, ומחברים את הלומדים להבין את סדר העבודה בבית המקדש ועוד.
מבחני טריוויה בתחומים תורניים רבים כמו פרשת השבוע ונושאים אחרים.
המבחנים נערכים על ידי רבנים ואנשי חינוך.
לימוד קריאת התורה לבעל קורא ולנערי בר מצווה.
ערוצי שידור, המאפשרים לשמוע ברצף שיעורים מובחרים במגוון נושאים.
קריאת תפילות – מאפשר להתפלל (גם לאנשים בעלי ליקוי ראייה) על ידי שמיעת התפילות המוקלטות.
קול אמריקה הוא שירות השידור הבין-לאומי הרשמי של ממשלת ארצות הברית, הפועל ברציפות מאז 1942. על-פי חוק, נהנה VOA מחופש עריכה מלא, אף שהוא ממומן מתקציב הקונגרס ומתופעל תחת סוכנות התקשורת הגלובלית של ארצות הברית (United States Agency for Global Media; USAGM).
הרשת מפיקה תוכני רדיו, טלוויזיה ואינטרנט ב-48 שפות ומשדרת לקהלים ברחבי העולם במטרה לספק מידע חדשותי בלתי מצונזר ולהציג את ערכי חופש הביטוי האמריקאיים, בייחוד באזורים חסרי חופש עיתונות.
שידוריה מועברים באינטרנט, במשדרי AM, FM וגלים קצרים, וכן באמצעות לוויין ובשיתופי פעולה עם רשתות מקומיות רבות.
ב-14 במרץ 2025, במהלך כהונתו השנייה של הנשיא דונלד טראמפ, הוצאו כ-1,300 מעובדי VOA לחופשה מנהלית בתשלום, בעקבות קיצוץ חד בתקציב USAGM.
ב-7 במאי 2025 הודיעה הסוכנות כי רשת החדשות
ב-20 ביוני 2025 נשלחו הודעות פיטורים ל-639 עובדים נוספים, מהלך שהשלים צמצום של כ-85 % מכוח-האדם של USAGM והביא לשיתוק כמעט מוחלט של רוב שידורי קול אמריקה.
בשנת 1939 פרסמה ועדה מטעם הקונגרס מדיניות לפיה "רישיון לתחנת שידור לשידורים בינלאומיים יינתן רק לתחנה המשקפת את תרבותה של הארץ (ארצות הברית) ומקדמת רצון טוב, הבנה ושיתוף פעולה בינלאומי".
מטרת המדיניות נגזרה מעקרונות מדיניות השכן הטוב (Good Neighbor policy) של פרנקלין רוזוולט שהופנתה למדינות אמריקה הלטינית.
אולם ראשי תחנות הרדיו הפרטיות ראו במדיניות משום הטלת צנזורה על שידוריהן והממשל ראה צורך לפתח שידורי רדיו משלו, שלא יחייבו אותו לסמוך על מפעילים פרטיים או לצנזר אותם.
ב-1940 לקח על עצמו נלסון רוקפלר, ראש היחידה לתיאום יחסים בינלאומיים במחלקת המדינה של ארצות הברית להקים תחנת שידור בגלים קצרים ששידוריה יופנו אל אמריקה הלטינית ויילחמו בתעמולה הנאצית.
בינואר 1942 שכרה ממשלת ארצות הברית מקטעים בני 15 דקות מכל תחנות השידור עבור שידורי "קול אמריקה".
אות השידור היה השיר יאנקי דודל.
השידורים כללו חדשות שהופנו ליפן, איי דרום האוקיינוס השקט, צפון אפריקה ואירופה הכבושה.
השידור הראשון של "קול אמריקה" היה ב-1 בפברואר 1942.
המוטו של השידורים היה "אנו אומרים לכם את האמת, טובה או רעה".
כאשר קם "משרד האינפורמציה" במשרד ההגנה באמצע 1942, הוא לקח תחת חסותו את שידורי קול אמריקה.
בתחילת דרכה הגיעה קול אמריקה להסכם עם ה-BBC האנגלי על מנת לשדר באנגליה, צרפת, צפון אפריקה ואיטליה.
משדרים הוקמו על אדמת אירופה בפלרמו, לאחר פלישת בעלות הברית לסיציליה ביולי 1943. השידורים לאזור הפסיפי שודרו מהוואי ולאחר מכן מן הפיליפינים (מ-1944).
עם סוף מלחמת העולם השנייה היו ל"קול אמריקה" 39 משדרים ברחבי העולם והיא שידרה ב-40 שפות שונות.
מרכזי ההפקה היו בניו יורק ובסן פרנסיסקו והועסקו בהם למעלה מ-1,000 אנשי מקצוע שהכינו יומני חדשות, תוכניות תרבות, מוזיקה ופרשנות.
חלק מהתוכניות יועדו לשידור פנים בתוך ארצות הברית, אך רובן יועדו לשידורי חוץ.
ב-1945 הועברה רשת השידור למחלקת המדינה ושידוריה צומצמו במידה ניכרת.
מחלקת המדינה השתמשה בשידורים כחלק מהתפיסה הכוללת של מדיניות החוץ.
ב-1947 החלה ברית המועצות לשדר תעמולה קומוניסטית ברחבי אירופה ובתגובה החלה "קול אמריקה" לשדר בשפה הרוסית בעוצמה גבוהה ממשדריה באירופה.
בתגובה החלה ב-1949 מערכת לוחמה אלקטרונית מצד ברית המועצות למטרת שיבוש השידורים.
ב-1952 נעשה ניסיון להקים ספינות שידור, שעל סיפונן יותקן אולפן שידור שיועד לשדר אל ברית המועצות, ארצות מזרח אירופה וסין.
הספינה הראשונה מסוג זה, ה-Courier, עגנה ברודוס, בהרשאת יוון ושידרה עד שנות השישים, אולם היא נותרה יחידה והצי המתוכנן לא הוקם.
ב-1950 חודשו השידורים בערבית, תחילה במסגרת חצי שעה ועד משבר סואץ ב-1956 התארכו השידורים לכדי 14 וחצי שעות יומיות.
ב-1953 הוקמה סוכנות האינפורמציה של ארצות הברית (USIA – United States Information Agency), שהתקיימה עד 1999, ו"קול אמריקה" סונפה אליה.
הסוכנות הייתה שייכת למשרד לענייני חינוך ותרבות של מחלקת המדינה שיועד להפצת תרבות אמריקאית ברחבי העולם.
קול אמריקה שידרה במסגרת זו תוכניות ג'אז שהפכו להיות פופולריות ושולבו במסעות הופעות שמומונו על ידי מחלקת המדינה.
בין האמנים שהשתתפו בתוכניות אלה היו דיזי גילספי, לואי ארמסטרונג ודיוק אלינגטון.
בעת משבר הטילים בקובה באוקטובר 1962 שידרה קול אמריקה שידורים למדינות דרום ומרכז אמריקה בספרדית ברצף, 24 שעות ביממה במשך 14 יום.
הרשת גם שידרה לעולם את נחיתת אפולו 11 על הירח, ששולבה במהלך תעמולתי והסברתי של ארצות הברית.
קול אמריקה השקיעה רבות במשדריה באירופה, ובפרט בברלין, במקביל שידר באירופה גם "רדיו אירופה החופשית/"רדיו ליברטי", ששידוריו היו נדבך בקמפיין של לוחמה פסיכולוגית שניהל ה-CIA, אשר קיבל תכנים גם מקול אמריקה.
לאחר התמוטטות ברית ורשה, ב-1991, הודו רבים ממתנגדי הקומוניזם ששידורי קול אמריקה סייעו להם בהעלאת המורל ובקבלת מידע.
זאת למרות שהשידורים שובשו תדיר על ידי הממשלות במזרח אירופה.
אולם, במהלך המרד ההונגרי ב-1956 ובמהלך האביב של פראג ב-1968 תמכו השידורים במורדים ועודדו אותם במלל, אך ללא גיבוי של ממש במעשים מצד ממשלת ארצות הברית.
לאחר הכרזה על משטר צבאי בפולין בשנת 1981 שידורי קול אמריקה בפולנית צמחו עד ל-7 שעות ביממה.
לצורך כך הוחזרו לעבודה עובדים וותיקים דוגמת אנטוני קופר.
בשנות השמונים פותחו שידורי טלוויזיה בלוויין שהופנו לאירופה, קובה וסין על ידי רשת שנקראה WORLDNET, הרשת מוזגה לתוך קול אמריקה ב-2004. כמו כן פותחה רשת רדיו וטלוויזיה ייעודית עבור מתנגדי משטר בקובה בשם TV/Radio Martí.
בשנים אלה התחילה קול אמריקה לשדר גם לאפגניסטן, בשפות מקומיות (דארי ופשטו) ובסוף העשור הגבירה את שידוריה לסין בשפות קנטונזית ומנדרינית ודיווחה על ההתפתחויות הפרו-דמוקרטיות של 1989 (ששיאן היה המחאות בכיכר טיין-אן-מן).
תוכניות באנגלית קלה – Special English
ב-1959 יזמה הרשת את שידורי "Special English" במטרה לשדר תוכניות באנגלית קלה (תוך שימוש באוצר מילים בסיסי של 1,500 מילים) עבור קהל שאינו דובר אנגלית כשפת אם.
שידורי Special English כוללים שידורי חדשות, עדכוני מדע, חלל, תרבות ומוזיקה אמריקאית וסיפורים אודות דמויות בהיסטוריה האמריקאית.
מורים לאנגלית ברחבי העולם משתמשים בשידורי Special English ככלי עבור תלמידיהם ללימוד השפה והתרבות.
באוקטובר 2009 נחגג יובל שנים לשידורי Special English.
פרשת תחנת הממסר של "קול אמריקה" בערבה
בסוף 1984 החליטה ממשלת ישראל להיענות לבקשה של ארצות־הברית להציב בישראל משדרים עבור 'קול אמריקה'.
זאת במטרה שתשמש תחנת ממסר להעברת שידורי קול אמריקה בגלים קצרים בעוצמה גבוהה לברית המועצות, מרכז אסיה ומזרח אפריקה.
במהלך 1985 החל משא ומתן בין ישראל לארצות הברית על הסכם ההקמה.
אותר שטח בערבה, ליד עין חצבה לצורך הקמת תחנת הממסר וישראל דרשה שאת העבודות ההקמה יבצעו חברות ישראליות.
תקציב הפרויקט הוערך בכ-100 מיליון דולר.
תחילה דחו האמריקנים את הדרישה שעבודות ההקמה ימסרו לחברות ישראליות.
אחר כך הוסכם ש-50% מהתקציב ימסר לחברות ישראליות.
לצורך הפרויקט הוקמה מנהלת שבראשה עמד ראובן ירדור שהייתה אמורה להוציא למכרז את עבודות הבנייה והתשתית של תחנת ההמסר.
בקיץ 1986 דווח שתקציב הפרויקט יהיה 300 מיליון דולר.
במקביל החלה המועצה הארצית לתכנון ולבנייה בהכנת תוכנית מתאר לפרויקט.
ביוני 1987 נחתם הסכם בין ממשלות ארצות הברית וישראל להקמת התחנה, והוא אושרר על ידי הממשלה בדצמבר 1987. בנוסף, ועדה של הסנאט של ארצות הברית אישרה את המימון לפרויקט.
הפרויקט נתקל בהתנגדויות שונות: המועצה האזורית הערבה התיכונה טענה שהפרויקט קיבל פטור מתשלום מיסים ולא ייתרום דבר לאזור, ארגוני איכות הסביבה טענו שעבודות ההקמה יפגעו בחי ובצומח באזור, ועלה חשש על השפעותיה של הקרינה האלקטרומגנטית העזה של המשדרים רבי-העוצמה.
שטח התחנה תוכנן על 8,000 דונם מצפון לעידן ועין חצבה.
לצורך הקמת התחנה תוכננה הסטה של כביש הערבה והקמת שתי תחנות קרקע ללוויינים, 16 משדרים בגלים קצרים בעוצמה של 500 קילו-וואט.
עוד תוכננו 16 אנטנות ומערכות לניטור קרינה אלקטרומגנטית.
פרטי מכרז ההקמה הוגשו בפברואר 1988. אך פרסומו לקבלת הצעות נדחה עד תחילת 1990. במקביל החלו עבודות התשתית להכשרת השטח, אולם המשך העבודות התעכב, בשל ויכוח בין צה"ל ורשות שמורות הטבע, על הקצאת שטח שדורש צה"ל, כתחליף לשטחי האימונים שיילקחו ממנו עבור הפרויקט.
שטח האימונים החלופי נדרש גם עבור חיל האוויר, במקום השטח בו לא יוכל עוד החיל להשתמש, בעקבות הקמת התחנה.
ביולי 1991 הורה בית המשפט הגבוה לצדק לעכב את הקמתה של תחנת הממסר בעקבות עתירות של החברה להגנת הטבע והמועצה האזורית ערבה תיכונה.
שופטת בית המשפט העליון, שושנה נתניהו, קבעה כי שלושה נושאים עקרוניים לא נבדקו עד תום בטרם החליטה המועצה הארצית לתכנון ולבניה לאשר את הקמת התחנה, כולל: הסכנות הנשקפות לציפורים מהפעלתה, השלכות קביעת מיקום התחנה על מיקום שטחי האש של צה"ל ונושא ההשפעות האפשריות על ישובי הסביבה.
בעקבות החלטה זו הודיעה "קול אמריקה" על ביטול הפרויקט.
בקיץ 1992 חודש הפרויקט, לאחר שנערך תסקיר השפעה על הסביבה שקבע שהשפעתה על חיות הבר ותושבי הסביבה תהיה קטנה.
חברת אלביט זכתה במכרז ההקמה, אולם במאי 1993 הודיע הנשיא ביל קלינטון על ביטול הפרויקט ועל הקמת תחנת ממסר קטנה יותר בכווית.
בנוסף, החליטה ועדת משנה של ועדת ההקצבות של בית הנבחרים של ארצות הברית לבטל את סעיף התקציב שהוקדש לפרויקט.
בשלב זה גם התייתר הצורך בתחנת הממסר בעקבות התפרקות ברית המועצות וסיום המלחמה הקרה.
תום המלחמה הקרה פתח בפני קול אמריקה אפשרויות שידור ללא הפרעות והיא הרחיבה את השפות שבהן שידרה ואת אזורי הכיסוי לאזורים בהם שרר דיכוי אוכלוסייה כגון כורדיסטן, רואנדה, טיבט ומדינות יוגוסלביה לשעבר.
קול אמריקה גם משדרת תוכניות במסגרת חברות שידור מקומיות כגון התוכנית "חברון סה אגא" (באורדו: "מעבר לכותרות") בטלוויזיה של אפגניסטן.
ב-1994 יצר הנשיא ביל קלינטון את מועצת נאמני השידור (Broadcasting Board of Governors) ואת "המשרד לשידורים בינלאומיים" (International Broadcasting Bureau; IBB) כגופים פדרליים עצמאיים, תוך ביטול סוכנות האינפורמציה של ארצות הברית.
הגוף החדש כלל פיקוח ובקרה על כל גופי השידור הבינלאומיים של הממשל כגון רדיו אירופה החופשית, רדיו סין החופשית, רדיו סאווה (Sawa) ורשת אל-חורה (Al Hurra) בערבית, ורדיו פרדה (Radio Farda, בפרסית).
ב-1994 הייתה רשת קול אמריקה הראשונה להשתמש באינטרנט לצורך הקמת תחנת שידור המשדרת חדשות ותכנים עדכניים באופן רציף באתרה.
האתר מציע תוכן ב-44 שפות.
כמו כן מנצלת קול אמריקה את האתר יוטיוב לצורך פרסום תכניה.
בפברואר 2004 נוסד ערוץ אל-חורה בערבית, המשודר באמצעות לוויין ל-22 מדינות ערב.
במרץ 2025 נשיא ארצות הברית, דונלד טראמפ, חתם על צו נשיאותי לפירוק הסוכנות לתקשורת גלובלית של ארצות הברית , שמפקחת על גופי שידור במימון ממשלתי, כולל "קול אמריקה".
מנהל "קול אמריקה", מייקל אברמוביץ', טען כי מדובר בצעד חסר תקדים שמשתיק את השידור לאחר 83 שנות פעילות.
הבית הלבן כינה את "קול אמריקה" "קול של אמריקה הרדיקלית" וטען כי הגוף נוטה שמאלה.
עיתונאים וארגוני תקשורת הביעו דאגה מהמהלך, בטענה כי הוא פוגע בעצמאות העיתונאית של גופים המאתגרים משטרים סמכותניים.
הבית הלבן טען שהקיצוצים הם חלק מהמאמץ של אילון מאסק לצמצום הביורוקרטיה הפדרלית.
מערך השידורים בפרסית הוחזר זמנית בזמן מבצע עם כלביא.
בין 15 במאי 1951 ל-28 באפריל 1953 שידרה תחנת קול אמריקה, במשך חצי שעה מדי ערב, שידור בשפה העברית המיועד למאזינים במדינת ישראל.
השידורים החלו בימי נשיאותו של הנשיא הארי טרומן, ידיד ישראל והופסקו לאחר חילופי הממשל בארצות הברית, בראשית תקופת כהונתו של הנשיא דווייט אייזנהאואר עקב קיצוץ בתקציב התחנה.
"קול דויד" היא פינת השידור בשפה העברית של רדיו איראן, שבה משודרים דברי תעמולה המיועדים למאזינים במדינת ישראל.
העברית שבפי השדרים נשמעת במבטא פרסי, וככל הנראה נמצאים בהם גם יהודים איראנים.
מנהל השידור אמיר בהג'תי הסביר בריאיון לעיתון ירדני, שהובא באתר האינטרנט בעברית של הקהילה היהודית בטהראן, כי השידור נקרא על שמו של דוד המלך, שהיה "נעים זמירות".
בניגוד לסגנון המקובל בכלי התקשורת האיראנים, השידור קורא לישראל בשמה ולא בכינוי "הישות הציונית".
עם זאת, אין הוא משתמש בביטוי "עולים", אלא בביטוי "מהגרים", ולמשרד הביטחון הישראלי הוא קורא "משרד המלחמה", עם זאת בניגוד למקובל בממשל האיראני בתחנה מחבלים מתאבדים נקרא "מחבלים מתאבדים ולא "שאהידים" דבר שנחשב יוצא דופן.
התחנה משדרת פעם ביום במשך חצי שעה, בין השעות 12:00 ל-12:30 לפי שעון גריניץ' ושידור חוזר בין השעות 4:30 ו-5:00 לפי שעון גריניץ'.
במשך שלושה עשורים, החל משנות ה-50 של המאה ה-20, שררו יחסי ידידות בין ישראל לאיראן.
נציגים דיפלומטיים רשמיים ובלתי רשמיים ייצגו את האחת כלפי השנייה, ובין שתי המדינות נוצרו קשרים ביטחוניים ומסחריים.
מנהיגי ישראל אף דיברו על "ברית הפריפריה" של המדינות הלא ערביות במזרח התיכון, ישראל, טורקיה ואיראן.
לאחר המהפכה האיראנית של שנת 1979 חל מפנה לרעה ביחסי איראן–ישראל, ואיראן הפכה למדינה עוינת לישראל.
לשיא השפל הגיעו היחסים בשנת 2005, עם בחירתו של מחמוד אחמדינז'אד לנשיא איראן, אז הפכה איראן למעשה למדינת אויב, שנשיאה קורא להשמדת מדינת ישראל וחותר לייצור נשק גרעיני.
כדוגמת מדינות אויב ערביות, בעבר ובהווה, ששידרו דברי תעמולה בשפה העברית המיועדים למאזינים בישראל, כ"קול הרע"ם מקהיר" ו"השידור העברי מרדיו קול דמשק", מצאה איראן לנכון לשדר, במסגרת שידורי החוץ של רדיו איראן, דברי תעמולה בעברית.
ב-11 ביוני 2002 החל הרדיו הממלכתי האיראני לשדר מטהראן שידור עברי יומי בן מחצית השעה, שכונה בשם "קול דויד".
לתחנה אף אתר אינטרנט בשפה העברית, שבו מוגדר השידור העברי כ"קול האמת, הצדק והשלום".
השידור נעשה בגלים קצרים, שיטת שידור למרחק רב שהייתה מקובלת בעבר לשידורים לארצות חוץ והפכה כמעט לבלתי רלוונטית בעידן האינטרנט.
אתר האינטרנט של ה-BBC מסר מפי כתבו בטהראן כי השידור העברי מאיראן הוא צעד גומלין של האיראנים מול שידורי קול ישראל בשפה הפרסית, הזוכים להאזנה רבה באיראן, ביחד עם שידורי קול אמריקה, ה-BBC ושאר תחנות השידור הזרות.
קול המשנה הוא מפעל לעידוד ושינון המשנה באמצעות מערכת קולית בטלפון.
המיזם תוכנן מתוך מטרה לעודד הספק וידע במשנה לילדים מהגיל בו הם מתחילים ללמוד משניות (גילאי 8-9) ועד לגילאי תלמידי ישיבה קטנה (גילאי 15-16).
את העמותה הגה ויזם ראש ישיבת באר התורה הרב גבריאל יוסף לוי והיא מפוקחת על ידי ועדת רבנים ואנשי חינוך בנשיאות הרב ישראל גנס, מראשי ישיבת קול תורה.
על פי תורת הנסתר, לימוד ותפילה לעילוי נשמת נפטר מעלה את נשמתו ממדרגה למדרגה בעולם הבא.
המפעל מאפשר הנצחה על ידי שינון אלפי משניות בפי תינוקות של בית רבן, ביום היארצייט.
עבור אנשים עריריים או כאלו שאין צאצאים הלומדים עבורם, משובץ אברך שיאמר עליהם קדיש.
בנוסף מוקדש הלימוד לזכר חללי פעולות איבה וחללי מערכות ישראל.
מטרת המפעל הוא להשיג 6,000,000 שינוני משניות בשנה, להנצחת נספי השואה.
המערכת הקולית מאפשרת למנויים שינון של עד 15 משניות ליום, תוך אפשרות האזנה להסברים רהוטים על ששת סדרי המשנה.
בנוסף מופץ עלון חודשי גרפי ומושך המדרבן ילדים ללמוד 'משנה יומית', ובין היתר מתפרסמים בו סיפורים על גדולי ישראל, ומדור 'משנה ולקחה' – מוסר השכל שניתן להפיק מהמשנה החודשית.
נוסף על כך נהגתה תוכנית יומית ללימוד ושינון, שבמסגרתה נשלח לבית המנויים מדי חודש חוברת מהודרת, ובה 30 משניות המבוארות באופן צח וקולח לילדים, על מנת להעניק לימוד חווייתי.
בחוברת מבחנים קצרים המסכמים את ביאורי המשנה, תוך אפשרות למנויים להשיב במערכת על התשובות הנכונות ולזכות בפרסים.
קול הדף הוא ארגון יהודי חרדי, שהוקם בידי יצחק ברוידא (גבאי האדמו"ר מגור) ופתחיה ליצמן (אחיו של יעקב ליצמן).
הארגון פועל להפצת שיעורי הדף היומי באמצעות הטלפון, וכן שיעורי תורה ויהדות (אודיו) מגוונים, חיים ומוקלטים, באמצעים מגוונים.
השיעורים המופצים ניתנים על ידי מגוון גדול של רבנים, חלקם ידועים ביותר.
שיעורי הדף היומי בתלמוד הבבלי מוקלטים משיעוריו של הרב מיכל זילבר, והשיעורים בדף היומי בתלמוד הירושלמי מוקלטים משיעוריו של הרב ישראל דנדרוביץ.
שיעורי המשנה היומית מוקלטים משיעוריו של הרב מיכל זילבר (באידיש) ומשיעוריו של הרב מרדכי גליס (ביידיש ובעברית).
השיעורים ידועים בהגשתם הבהירה והמובנת, דבר המאפשר את השמעת השיעורים במערכת הטלפונית במהירויות שונות לפי בחירת המאזין.
השיעורים מיועדים לקהלי יעד שונים (אברכים בני תורה, ציבור עממי, נשים וילדים) והם נאמרים במספר שפות, בהן עברית, יידיש, אנגלית ורוסית.
המערכת הממוחשבת בטלפון באמצעות קווי מידע קולי בעלי מספרי טלפון נייחים, קליטים, עם אפשרויות של הרצת שיעור קדימה ואחורה, ועוד פונקציות מתקדמות.
ספריות שבהן אפשר לקבל את השיעורים על גבי תקליטורים וקלטות.
בנוסף ניתן להאזין במערכת הטלפונית לשיעורי "קול היהדות" ולשיעורי "קול כבודה" לנשים.
קול קנת' האוזר הוא שחקן קולנוע וטלוויזיה אמריקאי-יהודי.
בטלוויזיה הוא ידוע מתפקידו בתור אית'ן קלי בסדרת הפשע המשטרתית "חוצה את הקווים" (2014–2017) ומתפקידו בתור ריפ ווילר בסדרת הדרמה והמערבונים "ילוסטון" (2018–2023).
האוזר נולד בסנטה ברברה, קליפורניה, בנם של שחקן הקולנוע וינגס האוזר (אנ') ושל קאס וורנר, ממקימות חברת ההפקה "Warner Sisters", חברת בת של האחים וורנר.
סבו מצד אביו היה התסריטאי זוכה פרס האוסקר דווייט האוזר (אנ'), וסבו מצד אימו, היה המפיק והתסריטאי מילטון ספרלינג (אנ'), מבכירי אולפני האחים וורנר ואולפני המאה ה-20. אחד מסבי הסבים מצד אמו של קול היה איל הקולנוע הארי וורנר, שותף מייסד של האחים וורנר.
סבתו של האוזר מצד אמו, בטי מיי וורנר, הייתה ציירת, פסלת, פעילה פוליטית ובעלת גלריה, שנישאה בשנית לסטנלי שיינבאום (אנ'), פעיל פוליטי, כלכלן, פילנתרופ ונציב משטרת לוס אנג'לס לשעבר.
האוזר הוא גרמני ואירי מצד אביו ויהודי פולני מצד אמו.
יש לו אחות למחצה גדולה ממנו מנישואיו הראשונים של אביו למרגרט בולטינהאוס.
הוריו של האוזר התגרשו ב-1977, כשהיה בן שנתיים.
הוא גדל בעיקר לצד אמו ואחיו למחצה מנישואיה השניים שלו אימו והתגורר בין היתר באורגון ובפלורידה עד שחזר בגיל חמש עשרה לסנטה ברברה.
הוא השתתף במחנה קיץ לכישרונות בניו אינגלנד, שם זכה בתפקיד הראשי במחזה בשם "Dark of the Moon", מה שזיכה אותו במחיאות כפיים סוערות על הופעתו.
בגיל 16, הוא החליט לעזוב את התיכון כדי לנסות לפרוץ למשחק.
בשנת 1992, קיבל האוזר את תפקידו הראשון בדרמות הנעורים הגזענית שכתב דיק וולף "זר במגרש" שם פגש לראשונה והתחבר עם בן אפלק ומאט דיימון.
שנה לאחר מכן שיחק בסרטו של ריצ'רד לינקלייטר "טריפ נעורים" בתפקיד שחקן הפוטבול בני אודו'נל.
בשנת 1995 שיחק בדרמת הפשע "ללמוד מהחיים".
ב-1997 פרץ האוזר לתודעה לאחר שחזר לשתף פעולה עם אפלק ודיימון בדרמה של גאס ואן סנט ע"פ תסריטם "סיפורו של ויל האנטינג", בסרט שיחק בתפקיד השרת בילי מק'ברייד, חברו של התלמיד המחונן ויל האנטינג.
בשנת 2000 הופיע בפנטזיית האימה הבדיונית "פיץ' בלאק" בתור השוטר ויליאם ג'יי ג'ונס, האחראי להסגרת האסיר הנמלט רידיק (וין דיזל), בנוסף הועמד לפרס אינדפנדנט ספיריט על הופעתו בדרמה הצבאית "טיירגלנד".
בשנת 2002 שיחק בדרמת המלחמה "בחירתו של הארט" בתור הסמל הגזען ויק בדפורד.
בשנת 2003 התפרסם האוזר בסרט הפעולה "מהיר ועצבני 2" בתור ברון הסמים קרטר ורון ובסרט המלחמה "דמעות של שמש" בתור רד אטקינס, המומחה לחבלה בצוות אריות הים שנשלח למשימה בניגריה.
בשנת 2004 שיחק בדרמת המתח "פאפרצ'י" בתור כוכב הוליוודי מפורסם בשם בו לראמי.
ב-2005 שיחק בסרט האימה "המערה" בתור חוקר המערות ג'ק מק'אליסטר.
בשנת 2006 הופיע בדרמה הקומית "הצד שלו, הצד שלה" בתפקיד לופוס, אחיו של מדריך הטיולים גארי גרובווסקי (וינס ווהן).
בשנת 2010 שיחק בסדרת המשטרה "מרדף" בהפקת ג'רי ברוקהיימר בתפקיד הבלש ג'ימי גודפרי.
בשנת 2014 הצטרף לעונה השנייה של סדרת הדרמה המשטרתית "חוצה את הקווים" שם גילם את דמותו של אית'ן קלי.
בשנת 2018 שיחק בתפקיד ראשי בסרט הפעולה, חטופות.
ב-22 בדצמבר 2006 הוא נישא לשחקנית העבר ולצלמת סינתיה דניאל (אנ'), כוכבת סדרת הנעורים "תיכון סוויט ואלי".
יש להם שלושה ילדים יחד; שני בנים, ריילנד וקולט (ילידי 2004; 2008) ובת, סטילי רוז (ילידת 2012).
+שנהסרטתפקידהערות1992Frame-Up II: The Cover-Upד"ר גדעוןזר במגרשג'ק קונורס1993טריפ נעוריםבני אודונל1994Skinsבנץ1995ללמוד מהחיים (אנ')סקוט מוס1997All Over Meמארקסיפורו של ויל האנטינגבילי מק'ברייד1998Scotch and Milkג'וניארץ קטנה גדולה (אנ')מטסון2000פיץ' בלאקויליאם ג'יי.
+שנהסדרהתפקידהערות1993A Matter of Justiceרוקי ג'קסוןסרט טלוויזיה של NBC1996–1997High Incidentרנדי וויליץתפקיד ראשי (2 עונות); 32 פרקים2004ERסטיב קרטיס4 פרקים2007–2008K-Villeטרבור קובתפקיד ראשי; 11 פרקים2009Washington Fieldריימונד סטוןסרט טלוויזיה של CBS2010–2011מרדף (אנ')ג'ימי גודפריתפקיד ראשי; 18 פרקים2014–2017חוצה את הקוויםאית'ן קליתפקיד ראשי (עונות 2–4); 40 פרקים2015The Lizzie Borden Chroniclesצ'ארלי סירינגו (אנ')מיני-סדרה2018–2024ילוסטוןריפ ווילרתפקיד ראשי (5 עונות); 53 פרקים
נת'ניאל תומאס וילסון , הידוע בכינויו קול ג'י ראפ (Kool G Rap), הוא ראפר אמריקאי מקווינס, ניו יורק, ארצות הברית.
קול ג'י היה מוערך ומכובד בסצנת ההיפ הופ ונחשב למשפיע חזק על תקופת הזהב של ההיפ הופ ול"סנדק של עולם ההיפ הופ".
נתנאל גדל בשכונת העוני קורונה קווינס בניו יורק, באותה שכונה גדל אתו גם המפיק Eric B, לאחר שקול ג'י עזב את Eric B, הוא חיפש לעצמו די ג'יי לעבוד אתו.
מארלי מארל (Marley Marl), מפיק ג'ויס קרו (Juice Crew), שהכיר את DJ Polo הזמין את קול ג'י לסטודיו שלו להקליט את הדמו הראשון שלהם,
הם כתבו והקליטו את השיר "It's Demo" בלילה אחד, מארל, שהתרשם מהר מאוד מהצמד מיהר להחתים את השניים כחברים
החשיפה הראשונה באה כאשר יצא לאור השיר "it's demo" כסינגל והושמע בתוכנית הרדיו של מארל, בנוסף יצאו כמה סינגלים נוספים ביניהם גם השיר "I'm Fly".
לאחר מכן קול ג'י ראפ ו-DJ Polo הוציאו שלושה אלבומים: Road to the Riches שיצא ב-1989, Wanted: Dead or Alive שיצא ב-1990 ו-Live and let Die שיצא ב-1992. אלבומים אלו נחשבים עד היום לקלאסיקות היפ הופ.
ב-1993 נפרדו דרכי הצמד וקול ג'י החל בקריירת הסולו שלו שנתיים לאחר מכן.
את קריירת הסולו שלו החל ב-1955 עם האלבום 4,5,6 עם הפקות של Buckwild והופעות אורח של נאז, MF Grimm ועוד.
ולאחר מכן הוציא את האלבום Roots pf Evil ב-1998, שנתיים לאחר מכן היה אמור לצאת לאור האלבום The Giancana Story, אך בגלל בעיות בלייבל האלבום נדחה ובסופו של דבר פורסם רק ב-2002. ב-2007 הוציא לאור את האלבום Half a Klip וב-2011 הוציא את האלבום Riches, Royalty, Respect.
ב-2012 ערך הראפר הישראלי סגול 59 ריאיון עם קול ג'י שבו קול ג'י אמר:"תראה, אני לא מאלה שחושבים שהכל זבל, אתה מבין?
ואני בהחלט כן שומע ברדיו חבר'ה עם כישרון.
היום, בניגוד למה שקוראים "תור הזהב" של ההיפ הופ, יש הצפה בכמות הראפרים וקשה למצוא את אותו דרייב להצטיינות שהיה בתקופה שאני התחלתי.
יש הרבה ראפרים טובים, אבל אין להם במי להתחרות.
בתקופה ההיא, אם ראקים הוציא אלבום, ידענו שצריך להיות לפחות טוב כמו זה.
אם ביג דדי קיין, צ'אק די או
KRS-One הוציאו משהו, ידענו שצריך להתחרות בזה מבחינת איכות.
אותו דבר עם דברים שאני הוצאתי.
הייתה תחרות טובה בין אמ.סי'ז שניסו להשתפר ולעבור את המתחרים.
היום אני לא רואה את זה.
ראפרים מנסים להתבלט ולהיראות יותר אופנתיים ונוצצים מכל היתר, אבל בזמני היית קודם כל צריך להיות טוב עם הליריקה, לעבוד קשה על המילים וההגשה שלך.
ולהיות שונה, עם סטייל ייחודי, כדי להתחרות עם האחרים.
זאת באמת הייתה תקופה מרגשת".
באוגוסט 2012 התארח קול ג'י בשיר Westerns של הראפר הישראלי סגול 59.
"קול העולם" הוא שיר שהוקלט על ידי הזמרת הישראלית מרגלית צנעני ביחד עם הזמרת הישראלית זהבה בן.
הוא יצא לאור ב-3 באוגוסט 2013, בהוצאת חברות התקליטים ביג בוס רקורדס, אריק לוי הפקות ואבי גואטה הפקות בע"מ.
את השיר כתבו צ'ולי זכאי ואלי קשת ללחן והפקה מוזיקלית של שי ראובני.
השיר הגיע למקום הראשון במדיה פורסט, והארבעה-עשר במצעד של רשת ג'.
השיר נכתב על ידי צ'ולי זכאי ואלי קשת והולחן והופק על ידי שי ראובני.
ב"קול העולם" ישנם שני אזכורים ללהיטי עבר של שתי הזמרות.
"קול העולם" הוא שיר בסגנון הים-תיכוני, בדומה לשאר השירים שהוציא הצמד בהמשך.
יוסי חרסונסקי סקר את השיר, והעניק לו ציון של שניים וחצי כוכבי זהב מתוך חמישה.
ב-3 בספטמבר 2013 פורסם הרמיקס הרשמי של "קול העולם", אותו יצר בנה של צנעני, אסף לביא צנעני.
את הרמיקס העלתה צנעני לערוץ היוטיוב שלה.
בעטיפת הרמיקס כמו גם בעטיפת הסינגל, נראות השתיים יחדיו.
טרם הוציאה את הווידאו קליפ המלא של "קול העולם", העלתה מרגלית צנעני לערוץ היוטיוב שלה אודיו שלו, המציג את עטיפתו של הסינגל, בה נראות צנעני ובן כשהן מחובקות ומחייכות לכיוון המצלמה.
האודיו זכה להצלחה מתונה וצבר למעלה מ-150 אלף צפיות בסך הכל.
ב-19 באוגוסט 2013, פורסם הקליפ הרשמי של השיר, המציג את השתיים בתוך אולפן הקלטות.
קול הנשמה: שרים עפרה חזה הוא אלבום גרסאות כיסוי של אומנים ישראלים שונים לשיריה של עפרה חזה.
האלבום יצא לאור ב-19 בנובמבר 2018, על ידי חברת התקליטים הליקון.
האלבום כולל בתוכו חידושים לשיריה של חזה ובין היתר כולל את "כל הנשמה" אותו שרה חזה בעצמה.
שם האלבום נלקח משם אלבומה העברי האחרון של חזה, כל הנשמה.
נסרין קדרי הצהירה כי: "עפרה הייתה ונשארה הזמרת הישראלית הכי גדולה בעיניי.
כשהייתי ילדה, הייתי עומדת שעות מול המראה ושרה את השירים שלה.
הערצתי אותה, ואני זמרת לא מעט בזכותה.
כשפנו אליי להשתתף במיזם הזה התרגשתי מאוד.
בחרתי לבצע את השיר "גורל אחד", שמילותיו הן הגישה שלי לדו-קיום בארץ הזאת.
יהודים וערבים, אשכנזים וספרדים, ימנים ושמאלנים.
אני מקווה שהמילים יחלחלו אל כל אחד ואחת מאיתנו, כי אין ברירה אחרת".
מירי מסיקה הצהירה כי: "עפרה חזה היא אחת הזמרות הישראליות הגדולות בכל הזמנים.
היה לה קול פעמונים, שמתבטא באופן פנומנלי בכל אחד משיריה.
כבוד גדול בשבילי להשתתף במיזם המרגש הזה וגם לבצע שיר שכתבו שלושת היוצרים המוכשרים אלתרמן, וילנסקי וזעירא.
השיר מתאר מציאות נאיבית, עם המון יופי, שאפיינה את כרם התימנים באותה תקופה.
בחרתי לבצע את השיר בגלל חיבור מיוחד שיש לי לשם תמר, שמה של בִּתי הבכורה".
הראל סקעת הצהיר כי: "אחד מזיכרונות הילדות החזקים ביותר שלי הוא מסבא יוסף, שהיה מושיב אותי על ברכיו, ובאצבעותיו הגדולות מלמד אותי את ההטעמה התימנית.
סבא יוסף תמיד הפציר בי לעלות ולחזן בבית הכנסת השכונתי, ואני סירבתי מתוך ביישנות.
אני מקדיש את הביצוע הזה של 'אם ננעלו' לסבא יוסף, שנפטר בטרם הספקתי לעמוד בהבטחתי לו.
בהקלטת השיר יש סגירת מעגל נוספת שלי עם המפיק המוזיקלי יזהר אשדות.
יזהר הפיק את "אם ננעלו" ההיסטורי של עפרה חזה, ושנים רבות לאחר מכן – גם את אלבומי הראשון.
יזהר גם היה הראשון שהבין עד כמה התימניות טבועה בי חזק, ובתוך שיחות באולפן על עפרה חזה, במין נבואה שכזאת, אמר שיבוא היום והתימנית תשוב ותצא ממני".
לירון עמרם הצהיר כי: "את השיר "גלבי" כתב והלחין אבי ומורי אהרן עמרם בשנת 1959. במקור שמו היה "לדמע עיני", והוא היה אחד השירים הראשונים שאבי כתב והקליט.
כשהייתי ילד ביקרה עפרה בביתנו, וסיפרה לאבי כי נהגה להאזין לשיריו בילדותה, ובמיוחד הרגישה חיבור אישי לשיר תימני מסורתי שהלחין "לבבי יחשקה עפרה" בשל שמו ומילותיו.
היום אני נרגש לסגור מעגל ולבצע בפעם הראשונה את 'גלבי' שכתב אבי ושזכה להכרה ולהצלחה בין-לאומית בזכות הביצוע של עפרה.
מאות גרסאות הוקלטו לשיר הזה ברחבי העולם, במגוון של צבעים וגוונים.
בגרסה שהקלטתי לאוסף בחרתי לקחת אותו למקום הראשוני, בהשראת הגרסה המקורית של אבי, ולנסות לתת למאזין מעט מן החוויה האותנטית של שנות השישים והשבעים".
זהבה בן הצהירה כי: "עפרה חזה היא סמל, והיא גאווה למוזיקה הישראלית בעולם.
אני תמיד רואה בה פורצת דרך, אחת שעשתה את הלא ייאמן וזרעה את שורשי תימן בכל העולם".
קובי אפללו הצהיר כי: "עפרה חזה, בקולה הנדיר ובצבעו הצלול והמלאכי, ליוותה את משפחתי ואותי בכל שנות ילדותי.
מתוך כל שיריה האלמותיים בחרתי לבצע את "תפילה" בעיקר בגלל מילותיו, שבהן אני מוצא הזדהות בכל זמן ובכל מקום.
החיבור הרוחני שהשיר נותן למאזינים בכוחו חוצה כל גבול מגדרי ומרגש אותי עד עמקי נשמתי בכל פעם שאני מבצע אותו.
זוהי זכות גדולה לבצע קלסיקה, שלעניות דעתי, תהיה רלוונטית לנצח".
את השיר הפיק מוזיקלית יוסי מור.
ספיר סבן הצהירה כי: "גדלתי בבית שבו אבא הקשיב למוזיקה טורקית, ואמא, לעומתו, אהבה להאזין לשלמה ארצי ועפרה חזה, שהייתה אז גאוות העיר יהוד, עיר הולדתי.
כילדה שהקשיבה בבית לשירים שלה, תמיד היה לי חלום לפגוש ברחוב את עפרה "השכנה" הזמרת בעלת קול הפעמונים, שפרצה עם המוזיקה הנפלאה שלה את גבולות ישראל והפכה לזמרת הישראלית המצליחה ביותר בעולם.
לצערי, החלום לא התגשם, אבל אני שמחה שנפלה בחלקי הזכות לבצע את "גבריאל".
אני מקווה ומאמינה ששניהם שומרים עלינו מלמעלה".
יסמין לוי הצהירה כי: "בקולה המלאכי, הנקי והצלול, בכנותה, בהתמסרותה לשירי המסורת שלה, זו של יהדות תימן, פתחה עפרה חזה לי ולרבים מזמרי ישראל את הדרך להביא עוד ועוד משירי מסורות העם היהודי על גווניו הרבים.
היא הייתה החלוצה הראשונה שפרצה בז'אנר "מוזיקת עולם", כשזה עוד היה בחיתוליו.
אני גאה לשיר לכבודה את אחד משיריה ועושה זאת בצניעות רבה".
ירדנה ארזי הצהירה כי: "הקול הייחודי, היפהפה והנוגע ללב של עפרה חזה היה ונשאר חלק בלתי-נפרד מהפסקול הישראלי.
גם היום, כמעט 20 שנים לאחר שהלכה לעולמה, בת 42 בלבד, הקהל מתרפק על שיריה ומתגעגע לזמרת שהייתה גם שגרירה מצוינת של ישראל ברחבי העולם.
מערכת היחסים המקצועית בין עפרה חזה לבין בצלאל אלוני הולידה שירים בלתי-נשכחים, הצלחות גדולות וחברות קרובה.
געגוע של מנגינה' הוא בעיניי מכתב שנשלח אליה באשר תהיה, ודרישת שלום מאוחרת, ממי שהיה שותף לדרך וגם ממני: "בקסם, ברוח, בכאב, באמונה, בגעגוע של מנגינה שחוזרת והולכת אל כולנו".
אברהם טל הצהיר כי: "קולה של עפרה היה קול ייחודי בנוף המוזיקה הישראלית.
הייתה בה היכולת להעביר דרך קולה המיוחד תעצומות נפש ורגש ייחודיות לה.
אני יותר מגאה לבצע את "לאורך הים" במיזם המיוחד הזה".
קול הכנרת היא תחנת רדיו אזורית המשדרת בתדר 106FM.
התחנה נכללת תחת ההגדרה "רדיו חינוכי" או "רדיו אוניברסיטאי".
התחנה ברובה מופעלת על ידי סטודנטים מהמכללה האקדמית כנרת בעמק הירדן, כחלק מלימודיהם במחלקה לתקשורת, ועל ידי תושבים באזור עמק הירדן.
עד להקמת תאגיד השידור הציבורי בשנת 2017 הייתה התחנה נתמכת על ידי רשות השידור, עם העברת האחריות מרשות השידור לתאגיד השידור הציבורי עתיד התחנה אינו ברור (יחד עם עתידן של תחנות רדיו חינוכיות ואוניברסיטאיות נוספות).
מאז הקמתה פועלים בה שדרים מתנדבים, רובם סטודנטים מהמחלקה לתקשורת של מכללת כנרת, וחלקם תושבים מישובי הסביבה.
את רצועת השידורים העירונית "קול טבריה" מפעילים תלמידי בתי הספר העל יסודיים מהעיר.
לטענת מפעילי התחנה, היא מדגישה את הז'אנרים המוזיקליים שלדעתם לא מקבלים כיסוי מספיק ב"תחנות המיינסטרים" כמו מוזיקת טראנס, רוק פסיכדלי, רית'ם אנד בלוז, פאנק, מטאל, בלוז, פולק, אינדי ורוק אלטרנטיבי, מוזיקת עולם ועוד.
רגוע לסוף שבוע עם בני בר יהודה - שישי ב-10:00 - בני בר יהודה מראיין בעלי מקצוע חופשיים
שיחות בשישי עם נילי ליבוביץ' - שישי ב-11:00 - נילי ליבוביץ' מראיינת שלושה אנשים המשלבים מקצועות שונים.
במצב עכשיו עם אלון אבירם - חמישי ב-17:00 - מוזיקה ואקטואליה.
משהו טוב לנשמה עם ניתאי חבשוש - שני ב-19:00 - ראיון עם יזמים על עשייה חיובית בתחום הציבורי.
שירי לי כנרת עם יורם נחמיאס - שני ב-20:00 - שירים עבריים וראיונות
אוסף יוסף עם איתי יוסף - שלישי ב-17:00 - תוכנית מוזיקה בעל גוון אלטרנטיב-אינדי
רדיוטק - עם חיים ברזילי - חמישי 20:00 מסיבת סוף שבוע עם להיטי שנות ה-70–80 לפתיחת סוף השבוע
קול דודי הוא ניגון התעוררות מניגוני חב"ד, מהניגונים שהלחין רבי שניאור זלמן מלאדי מייסד חסידות חב"ד.
מילות הניגון הם משיר השירים, המתפרש שבתוך הלב יש תמיד תשוקה לקבל את האור האלוהי, והאל מבקש רק "פתחי לי אחותי".
בספר הניגונים חב"ד "קול דודי" הוא ניגון מספר ה' (5), הוא מופיע גם גרסה נוספת בספר הניגונים בחלק ב' ניגון מספר רי"א (211).
הניגון הוא אחד מ"הניגונים המכוונים" שחיבר רבי שניאור זלמן.
בחסידות חב"ד מנגנים אותו לרוב בהתוועדויות הנערכות בתאריכים הקשורים לאדמו"ר הזקן (כגון יום הולדתו ח"י באלול ויום ההילולא שלו כ"ד בטבת) ובעיקר בחודש אלול.
ב-1961 הופיע הניגון באלבום "ניגוני חב"ד 2" של ניח"ח, בשנות ה-90 יצא לאור באלבום "ניגוני חב"ד 1" על ידי חנן בר סלע ב-2015 הופיע באלבום צמאה 2 בביצוע אביתר בנאי, באלבום "עצם הנשמה" 1 של הרב יאיר כלב.
הניגון בוצע במהלך השנים גם על ידי יונתן רזאל, עמיר בניון, חיליק פרנק, ברי סחרוף, בני פרידמן, תזמורת ירושלים מזרח ומערב בניצוח תום כהן, הרב יצחק גינזבורג ואחרים.
קול הילטון אנתוני הוא כדורסלן אמריקאי, המשחק בקבוצת מילווקי באקס מליגת ה-NBA.
בנו של כדורסלן העבר גרג אנתוני.
אנתוני נולד בפורטלנד שבאורגון, בעת שאביו גרג שיחק עבור פורטלנד טרייל בלייזרס, ובגיל שנתיים עבר עם משפחתו למנהטן, ניו יורק.
בין השנים 2015–2018 למד ב"תיכון ארכיבישוף מולוי" שבניו יורק, ולאורך התקופה כיכב בקבוצת הכדורסל של התיכון, לצדו של הסנטר מוזס בראון.
בעונת 2017/2018 קלע 23.4 נקודות בממוצע למשחק, ונבחר לחמישייה השלישית של העונה בליגת התיכונים האמריקאית (All-USA third team).
בקיץ 2018 עבר ללמוד ב"אקדמיית אוק היל" אשר בווירג'יניה, המוכרת בשל תוכנית הכדורסל שלה אשר הכשירה עשרות שחקני NBA, בהם קווין דוראנט, ראז'ון רונדו וכרמלו אנתוני.
בעונתו היחידה בקבוצת האקדמיה רשם ממוצעים של 18.5 נקודות, 10.2 ריבאונדים ו-10.2 אסיסטים למשחק, ובכך היה לשחקן הראשון בתולדותיה אשר מסיים עונה עם ממוצעים של טריפל דאבל.
בסיום העונה נבחר לחמישיית העונה של ליגת התיכונים, לצדם של אנתוני אדוארדס, אר.
המפטון, אייזיאה סטיוארט וג'יימס וייסמן.
כמו כן נבחר אנתוני להשתתף במשחקי מקדונלד'ס אול-אמריקן, נייקי הופ סאמיט וג'ורדן ברנד קלאסיק, ובכל שלושת משחקי הראווה זכה בתואר ה-MVP.
בשנת 2019 החל אנתוני ללמוד באוניברסיטת קרוליינה הצפונית בצ'אפל היל, והצטרף לקבוצת הכדורסל שלה – ה"טאר הילס".
במשחק הבכורה שלו בליגת המכללות הצטיין עם 34 נקודות, 11 ריבאונדים ו-5 אסיסטים, בניצחון קבוצתו מול אוניברסיטת נוטרדאם.
לאחר משחקו התשיעי אובחן כסובל מקרע במניסקוס של ברכו הימנית, ונאלץ לעבור ניתוח אשר השבית אותו ממשחק במשך כשישה שבועות.
לאורך עונתו היחידה בקבוצה העמיד ממוצעים של 18.5 נקודות, 5.7 ריבאונדים ו-4.0 אסיסטים למשחק, אולם הטאר הילס הציגו יכולת מאכזבת ורשמו מאזן ניצחונות שלילי 14–19. ב-17 באפריל 2020 הודיע אנתוני על עזיבתו את האוניברסיטה, לאחר שנה אחת בלבד, לטובת התמודדות לבחירה בדראפט ה-NBA 2020.
בדראפט ה-NBA 2020 נבחר אנתוני בבחירה ה-15, על ידי אורלנדו מג'יק.
קול בנט הוא איש עסקים, במאי, עורך וצלם וידאו אמריקאי.
בנט ידוע בעיקר בזכות חברת המולטימדיה שלו Lyrical Lemonade, שאותה יצר תחילה ב-2013 כבלוג אינטרנטי עוד כשהיה תלמיד תיכון.
קול בנט נולד ב-14 במאי 1996 בפלאנו, אילינוי.
בנט נשר מהתיכון כדי להתחיל קריירה כצלם ועורך וידאו קליפים, ולעסוק במוזיקת ההיפ הופ.
כשהיה תלמיד בתיכון שבפלאנו, אילינוי, הקים בנט את הבלוג האינטרנטי שלו Lyrical Lemonade.
אימו עזרה לו בבחירת שם הבלוג ונתנה לו בנוסף מצלמת וידאו.
בנט החל במהרה לביים קליפים למספר ראפרים מקומיים משיקגו, ביניהם ויק מֵנְסָּה וטיילור בנט.
את הקליפים העלה בנט לערוץ היוטיוב Lyrical Lemonade שפתח; בנוסף, לערוץ היוטיוב העלה בנט גם סרטי תעודה, ראיונות וסרטונים מהופעות חיות.
ערוץ היוטיוב של בנט התרחב והחל לעסוק גם בתתי ז'אנרים אחרים בהיפ הופ מעבר לסצנת ההיפ הופ של שיקגו; כמו הסצנת הראפ של הסאונד קלאוד, שעם הזמן נהפכה למיינסטרים.
ב-2016 ותחילת 2017, החל בנט לקבל הכרה כשהתחיל לעבוד עם ראפרים מפורסמים כגון: פיימוס דקס, ליל פאמפ, סמוקפורפ וסקי מאסק דה סלאמפ גאד.
ב-7 באפריל 2017, הוציא בנט לראשונה סרט קצר בשם "Lone Springs".
ב-29 באוגוסט יצא בערוץ היוטיוב Lyrical Lemonade וידאו קליפ לשיר "Betrayed" של הראפר ליל זאן; את הווידאו קליפ ביים בנט.
בהמשך השנה הוציא בנט בין היתר גם וידאו קליפ לשיר "BabyWipe" של סקי מאסק דה סלאמפ גאד ולשירים "Red Roses" ו-"Nowadays" של ליל סקייס ולאנדון קיוב.
ב-12 בינואר 2018 הוציא בנט וידאו קליפ לשיר "Learn How To Watch", שיר משותף של מק מילר, MadeinTYO והדיג'יי Carnage.
ב-25 בפברואר הוציא קול בנט וידאו קליפ לשיר "All Girls Are The Same" של הראפר והזמר ג'וס וורלד, ובכך עזר לו להתפרסם ופתח לו דלת למיינסטרים.
לימים, ג'וס נהיה חבר טוב של בנט.
בעקבות ההצלחה של "All Girls Are The Same", חבר בנט לג'וס שוב, וב-11 במאי הוציא בנט וידאו קליפ לשיר "Lucid dreams" של ג'וס; הקליפ צבר למעל מ-920 מיליון צפיות ביוטיוב ונחשב לווידאו קליפ המפורסם ביותר של בנט.
מאז, בנט הספיק לעבוד עם עוד אמנים מפורסמים, וביניהם: ג'יי קול, ויז קאליפה, קניה וסט ואמינם.
Lyrical lemonade נחשב לחלק בלתי נפרד מהקריירה של ג'וס, ובהמשך שנת 2018 ו-2019 המשיכו בנט וג'וס לשתף פעולה ולהוציא עוד מספר וידאו קליפים בבימויו של בנט.
ב-8 בדצמבר 2019, לקה ג'וס וורלד בהתקף אפילפטי בנמל התעופה שיקגו מידוויי ובבית החולים נקבע מותו.
ב-31 בדצמבר פורסם בערוץ Lyrical Lemonade סרטון סיכום שנה המקודש לג'וס.
במרץ 2020 הוציא קול בנט ליוטיוב את הווידאו קליפ לשיר "Godzilla", שיר משותף של אמינם וג'וס וורלד.
הקליפ כולל הופעות אורח של ד"ר דרה ומייק טייסון, ובסופו של הקליפ מופיעה הקלטה של ג'וס, כחלק ממחווה בשבילו.
הקליפ צבר כ-13 מיליון צפיות ב-24 שעות הראשונות.
ב-15 בינואר 2021, פרסם קול בנט בערוץ היוטיוב את הקליפ לשיר "Bad Boy", הקליפ האחרון שהספיק לצלם יחד עם ג'וס לפני שמת.
בעזרת Lyrical Lemonade, בנט עזר למספר אמנים להתפרסם; כגון: ליל פאמפ, סמוקפורפ, ג'וס וורלד, סקי מאסק דה סלאמפ גאד, YNW Melly, ליל טקה, NLE Choppa וג'ק הארלו.
ב-2017, הקליפ שביים בנט לשיר "Catch Me Outside" של סקי מאסק דה סלאמפ גאד, נבחר על ידי אתר החדשות פיצ'פורק מדיה לאחד מהקליפים האהובים ביותר של השנים 2010 - 2020.
במסגרת Lyrical Lemonade, הוציא קול בנט מוצרים ממותגים כגון: חולצות, כריות ואפילו פחיות לימונדה אמיתיות.
בפברואר 2020, Lyrical Lemonade שיתפה פעולה יחד עם נייקי ואייר ג'ורדן.
במסגרת שיתוף הפעולה, הוציאו יחד נעליים מעוצבות וממותגות, חולצת שרוולים ארוכים וקפוצ'ון.
באפריל יצא שיתוף הפעולה יחד עם החברה FTP, וב-22 בנובמבר, יצא שיתוף הפעולה יחד עם קבוצת הפוטבול האמריקאית שיקגו ברס.
כל שנה, קול בנט ו-Lyrical Lemonade מקיימים את פסטיבל המוזיקה השנתי שלהם שנקרא "Summer Smash".
הפסטיבל מנוהל בשיתוף פעולה יחד עם SPKRBX.
בשנת 2023 הוא ביים שיר של BLP כשר.
+ רשימת הווידאו קליפים שביים קול בנט.
הקול האנושי הוא הקול שמפיקים בני האדם כאשר הם עושים שימוש במערכת הקול, כגון במהלך שיחה, שירה, צחוק, בכי, צרחה או צעקה.
תדר הקול האנושי הוא חלק מתהליך ההפקה של הצלילים האנושיים, כאשר שפתות הקול הם המקור העיקרי לצלילים.
מנגנוני הפקת צליל נוספים מאותו האזור בגוף כוללים הפקה של עיצורים ללא קול , הפקת עיצורים מצוצים, שריקות ולחישות .
ניתן לחלק את מנגנון הפקת הקול האנושי לשלושה חלקים - הריאות, בית הקול וה-Articulators (החלקים של מערכת הקול שנמצאים מעל לגרון, כולל הלשון, החיך, הלחי, השפתיים וכו').
על הריאות לייצר זרימת אוויר מספקת ולחץ אוויר מספק כדי לגרום למיתרי הקול לרטוט.
בעקבות כך מיתרי הקול רוטטים ומפיקים את מקור הצליל שיוצא מאזור הגרון.
שרירי הגרון מכווננים גם הם את הצליל המופק.
ה-Articulators מפרקים ומסננים את הצליל המגיע מהגרון ומסוגלים לחזק או להחליש את הצליל.
מיתרי הקול, בשילוב עם ה-Articulators, מסוגלים להפיק צלילים מורכבים במיוחד.
ניתן לשנות את הטון של הקול על מנת להדגיש את הרגשות שאדם חווה כמו כעס, הפתעה, פחד, אושר, עצב, וכו'.
הקול האנושי משמש להבעת רגש, אך גם יכול לחשוף את גילו ומינו של הדובר.
זמרים משתמשים בקולם ככלי ליצירת מוזיקה.
תחום חקר הצלילים המופקים על ידי הקול האנושי מכונה פונטיקה.
עבור בני אדם, היכולת לזהות זה את זה באמצעות הקול מסתמכת על היכולת לחשב את ההבדלים בין הפונטיקה המקרית של קוליות ספציפית לבין הייצוגים הפונטיים המופשטים של המילים אותן הקוליות מכילה.
זהו דבר שגרתי שאנשים יכולים לזהות קולות של אחרים ולעיתים אף לזכור אותם גם לאחר זמן רב.
למרות שאדם לא ישמיע פעמיים בדיוק את אותו הצליל, מאזינים מחלצים תכונות שאינן משתנות מאות הקול שאותו שמעו על מנת לבנות ייצוג של זהות הדובר שבה יהיה ניתן להשתמש על מנת לזהות את קולו של האדם הספציפי באמצעות לקט התבטאויותיו.
קול ביער הוא ניגון שמיוחס לסבא משפולי.
הניגון הוא בן ארבעה בתים, והוא משל לגעגועי הקב"ה, האב, אל בניו, עם ישראל, שישובו אל ביתו (הכוונה בשיבה לביתו היא גם במובן הגאוגרפי, שיבה לארץ ישראל ולבית המקדש, וגם במובן הרוחני, חזרה בתשובה).
הבנים משיבים לו שיש שומר שמונע מהם לשוב אליו.
הבסיס הרעיוני של השיר לקוח מדברי המדרש לפיו הקב"ה קורא לעם ישראל לשוב אליו, ואילו ישראל משיבים לו "רבונו של עולם שלך היא".
לפי אליעזר שטינמן הסבא היה שר את הניגון בשעת תיקון חצות ביער עם חסידיו.
הניגון השתמר ונפוץ בחסידות חב"ד, והוא נחשב גם לניגון חב"ד.
הוא מופיע בספר הניגונים - חב"ד ניגון מספר כ"ג (23), ונהוג לשיר אותו בחודש אלול.
השיר הוא בשפות עברית, יידיש ואוקראינית, כך שכל אחד מהבתים מושר בשלוש השפות:
העברית והיידיש מצוטט מספר הניגונים חב"ד.
חלק מהזמרים שרים רק את העברית והקטע הראשון ביידיש.
בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח.
נדב בכר ואורן צור הוציאו עם ארז לב ארי את הניגון כסינגל.
השיר נכלל בפלייליסט של גלגלצ.
אברהם מרדכי שוורץ כלל את השיר באלבומו כרובים עליונים תחת השם 'א גשריי'.
בוצע על ידי אלי מרקוס.
קול הברה הוא מושג בהלכות תקיעת שופר, המתייחס לקול של תקיעה היוצא מהשופר, אלא שאינו נשמע ישיר ובאופן טבעי, אלא על ידי הד הבוקע ממקום חלול שממנו מתבצעת התקיעה, שבזה הוא נפגם ופוסל את התקיעה, והשומע אותו אינו יוצא בו ידי חובה.
בפסול קול הברה קיימים חילוקים בין העומדים בתוך מקום החלל לבין העומדים מחוצה לו, וכן הדבר תלוי בסוג המקום החלול ובאיכות הקול היוצא מאותו המקום.
גאונים וראשונים מציינים כי הרקע למשנה זו הוא שעת גזרה של השלטונות שאסרו השמעת תקיעת שופר, ולכן תקעו היהודים בהיחבא בבורות ובמקומות מסתור שמהם הקול פחות נשמע החוצה.
מקור הדין הוא במשנה במסכת ראש השנה:
רבי מרדכי יפה ("הלבוש") מציין את סיבת הפסול, על פי הפסוק :
בראשונים מוסכם כי אלו הנמצאים בתור החלל שממנו מתבצעת התקיעה (הבור או הדות; לגבי הפיטס, ראו להלן) הריהם שומעים קול שופר כשר ויוצאים ידי חובתם, וכפי פשטות דברי רב הונא בתלמוד.
אמנם נחלקו בדין אלו שמחוץ לאותו החלל (הבור, הדות או הפיטס):
לדעת רש"י ורמב"ם עליהם נאמרו דברי המשנה, והדבר תלוי בהבחנתם אם שמעו קול תקיעת שופר טבעי, או ששמעו קול הד.
לדעת הרא"ש (ובעקבותיו בנו רבי יעקב בן אשר) לא מסתבר לקבוע את הדין לפי הבחנת האדם, שהיא דבר דק ומורכב, אלא כוונת הגמרא היא לבאר את החלוקה של המשנה: שאלו שעומדים בתוך החלל הם אלו השומעים קול שופר כשר, ואלו שמחוץ לחלל הם אלו השומעים קול הד שפסול.
להלכה נפסק בשולחן ערוך כדעת רש"י - שאלו שמחוץ לחלל, יש לבחון את טיב הקול אותו שמעו.
דעת הרמב"ם תואמת גם להגדרות מדעיות של קול הברה.